---
Title: Kdo smo? 
Description: mi smo 
---

# Kdo smo?


Oktobra 2020 so zapatisti in zapatistke v izjavi **Šesti del: Gora na odprtem morju**
mrežam upora na vseh koncih sveta sporočili, da bodo v prihodnjem obdobju organizirali
potovanje različnih zapatističnih delegacij na vseh pet kontinentov, ter da bo njihova
prva odprava v juliju, avgustu, septembru in oktobru 2021 obiskala evropski kontinent.
Namen potovanja: *Izpeljati srečanja, pogovore, izmenjave idej, izkušenj, analiz in ocen
med tistimi, ki se iz različnih izhodišč in na različnih področjih zavzemamo za boj za
življenje.*

Z namenom priprave srečanj z zapatistično delegacijo na teritoriju Slovenije se je oblikovala regionalna Koordinacija. Sestavljajo jo skupine, posameznice in posamezniki, ki se strinjajo z deklaracijo [Za življenje](https://zapatista.kompot.si/izjava) in tako na teritoriju Slovenije kot v širši geografiji delujejo v skladu z njo. Gre za antiavtoritarno koordinacijo in v njej ne sodelujejo politične stranke,
vključno z njihovimi podmladki ali drugimi strukturami, nevladne organizacije in institucije. Koordinacija odločitve na skupščinah in drugače sprejema na podlagi razprav in konsenza.
